રાજ્યમાં દારુબંધીના કડક અમલવારી ના સરકારના આદેશથી પોલીસે પેટ્રોલિંગ વધારતા એસટી તંત્રે પણ બસમાં થતી દારુ ની હેરાફેરી અટકાવવા કમર કસી હોય તેમ સાયલા પાસે છોટા ઉદયપુર ગોંડલ રુટની સ્લીપર એસટી બસ અટકાવી તલાસી લેતા ડ્રાઇવરની સીટ પાસેથી ૧૨ બોટલ વિદેશી દારુ મળી આવતા ચકચાર મચી જવા પામી છે બનાવને પગલે એસ. ટી. તંત્ર ના અધિકારીઓએ સાયલા પોલીસમાં એસટી બસના ચાલક સામે ફરિયાદ નોંધાવતા પોલીસે તેની ધરપકડ કરી વધુ કાર્યવાહી હાથ ધરી છે, બનાવને પગલે એસટી તંત્રમાં ફફડાટ ફેલાયો છે.